ai4bharat/Pralekha huggingface dataset:
ରେଳ ମନ୍ତ୍ରଣାଳୟ
ଅଣ-ବୈଷୟିକ ଲୋକପ୍ରିୟ ବର୍ଗର ପ୍ରାର୍ଥୀଙ୍କ ସମସ୍ୟା ସମାଧାନ କଲା ରେଳ ସମିତି
- ଅଣ-ବୈଷୟିକ ଲୋକପ୍ରିୟ ବର୍ଗ ରେ ଦ୍ବିତୀୟ ପର୍ଯ୍ୟାୟ କମ୍ପ୍ୟୁଟର ଆଧାରିତ ପରୀକ୍ଷା  ଲାଗି ବେତନ ସ୍ତର ଅନୁଯାୟୀ ୨୦ ଗୁଣ ଅଭିନବ ପ୍ରାର୍ଥୀଙ୍କ ଚୟନ କରାଯିବ
- ଏପ୍ରିଲ ୨୦୨୨ ପ୍ରଥମ ସପ୍ତାହ ସୁଦ୍ଧା ସମସ୍ତ ବେତନ ସ୍ତରର ସଂଶୋଧିତ ଫଳାଫଳ ଘୋଷଣା କରାଯିବ
- ଆରଆରସି-୦୧/୨୦୧୯  ପାଇଁ, ଗୋଟିଏ ପର୍ଯ୍ୟାୟରେ ପରୀକ୍ଷା ଆୟୋଜନ କରାଯିବ
ରେଳ ମନ୍ତ୍ରଣାଳୟର ଆଦେଶ ସଂଖ୍ୟା ଇଆରପି- I/2022/23/06 ତାରିଖ ୨୬ ଜାନୁଆରୀ ୨୦୨୨ ଅନୁଯାୟୀ, ସିଇଏନ ୦୧/୨୦୧୯  ଏବଂ ସିଇଏନ ଆରଆରସି-୦୧/୨୦୧୯ ର ପ୍ରାର୍ଥୀଙ୍କ ସମସ୍ୟାର ତଦନ୍ତ ପାଇଁ ଗଠନ କରାଯାଇଥିବା ସମିତି ନିମ୍ନ ନିଷ୍ପତ୍ତି ଗ୍ରହଣ କରିଛି :
- ସିଇଏନ ୦୧/୨୦୧୯ ର ଦ୍ବିତୀୟ ପର୍ଯ୍ୟାୟ କମ୍ପ୍ୟୁଟର ଆଧାରିତ ପରୀକ୍ଷା  ପାଇଁ ବେତନ ସ୍ତର  ଅନୁସାରେ ୨୦ ଗୁଣା ଅଭିନବ ପ୍ରାର୍ଥୀମାନଙ୍କୁ ଚୟନ ବା ସର୍ଟଲିଷ୍ଟ କରାଯିବ ।
- ପୂର୍ବରୁ ଯୋଗ୍ୟ ଘୋଷିତ ପ୍ରାର୍ଥୀ ଆଗକୁ ମଧ୍ୟ ଯୋଗ୍ୟ ବିବେଚିତ ହେବେ ।
- ଚୟନ କରାଯିବାକୁ ଥିବା ଅତିରିକ୍ତ ପ୍ରାର୍ଥୀମାନଙ୍କର ତାଲିକା ପ୍ରତ୍ୟେକ ବେତନ ସ୍ତରରେ ହିଁ ବିଜ୍ଞପିତ କରାଯିବ ।
- ପ୍ରତ୍ୟେକ ବେତନ ସ୍ତର ପାଇଁ ଆରଆରବି ୱାରୀ ଦ୍ବିତୀୟ ପର୍ଯ୍ୟାୟ ସିବିଟିରେ ଗୋଟିଏ ଆରଆରବିର ସମସ୍ତ ପ୍ରାର୍ଥୀମାନଙ୍କୁ ଗୋଟିଏ ପର୍ଯ୍ୟାୟ ବା ସିଙ୍ଗଲ ଶିଫ୍ଟରେ ଆଡଜଷ୍ଟ କରାଯିବ, ଯାହାଫଳରେ ସାମାନ୍ୟକରଣ ବା ନର୍ମାଲାଇଜେସନ ସମାପ୍ତ ହେବ । କ୍ଷମତାର ଅଭାବ କିମ୍ବା ଅନ୍ୟ କୌଣସି କାରଣ ପାଇଁ ଯେଉଁଠି ସିଙ୍ଗଲ ଶିଫ୍ଟ ସମ୍ଭବ ହେବ ନାହିଁ , ସେଠାରେ ପର୍ସେଣ୍ଟାଇଲ୍ ଆଧାରିତ ନର୍ମାଲାଇଜେସନ କରାଯିବ ।
- ସିଇଏନ ଆରଆରସି-୦୧/୨୦୧୯  ସିଙ୍ଗଲ ଷ୍ଟେଜ୍ ପରୀକ୍ଷା ଭାବେ ଆୟୋଜିତ ହେବ । ଅନ୍ୟ କୌଣସି ଦ୍ବିତୀୟ ପର୍ଯ୍ୟାୟ ସିବିଟି ହେବ ନାହିଁ ।
- ଲେଭଲ -୧ ପାଇଁ ଆରଆରସି ୱାରୀ ସିବିଟି ଆୟୋଜନ କରାଯିବ । ଆରଆରସିରେ ଶିଫ୍ଟ ସଂଖ୍ୟାକୁ କମ କରିବା ଏବଂ ପରୀକ୍ଷା ପ୍ରକ୍ରିୟାକୁ ଗତିଶୀଳ କରିବା ଲାଗି ସର୍ବାଧିକ ଉପଲବ୍ଧ କ୍ଷମତା ଉପଯୋଗ କରିବା ପାଇଁ ସୁପାରିସ କରାଯାଇଛି ।
- ଯେଉଁ ଠାରେ ଶିଫ୍ଟ ସଂଖ୍ୟା ଏକରୁ ଅଧିକ ରହିଥିବ ସେଠାରେ ସରଳ ଏବଂ ବୁଝିବା ଲାଗି ସହଜ ପର୍ସେଣ୍ଟାଇଲ୍ ଆଧାରିତ ନର୍ମାଲାଇଜେସନର ଉପଯୋଗ କରାଯିବ ।
- ଲେଭଲ – ୧ର ବିଭିନ୍ନ ପଦବୀ ପାଇଁ ଭାରତୀୟ ରେଳବାଇ ଚିକିତ୍ସା ନିୟମାବଳୀ ରେ ନିର୍ଦ୍ଧାରିତ ଚିକିତ୍ସା ମାନକ ଉପଯୋଗ କରାଯିବ ।
- ଆର୍ଥିକ ଦୃଷ୍ଟିରୁ ଦୁର୍ବଳ ବର୍ଗ  ଅଧୀନରେ ଆବେଦନ କରୁଥିବା ପ୍ରାର୍ଥୀମାନଙ୍କ ପାଇଁ ଯେକୌଣସି ଆୟ ଏବଂ ସମ୍ପତ୍ତି ପ୍ରମାଣପତ୍ରକୁ ମାନ୍ୟତା ଦିଆଯିବ ।
ସିଇଏନ ୦୧/୨୦୧୯  ଏବଂ ସିଇଏନ ଆରଆରସି-୦୧/୨୦୧୯ ର ଅନୁସୂଚୀ 
- ସମସ୍ତ ବେତନ ସ୍ତରର ସଂଶୋଧିତ ଫଳାଫଳ ଏପ୍ରିଲ, ୨୦୨୨ ପ୍ରଥମ ସପ୍ତାହ ସୁଦ୍ଧା ଘୋଷଣା କରାଯିବ ।
- ବେତନ ସ୍ତର -୬ ପାଇଁ ଦ୍ବିତୀୟ ପର୍ଯ୍ୟାୟ ସିବିଟି ମଇ ୨୦୨୨ରେ ଅନୁଷ୍ଠିତ ହେବ ।
- ଅନ୍ୟ ବେତନ ସ୍ତର ପାଇଁ ଦ୍ବିତୀୟ ପର୍ଯ୍ୟାୟ ସିବିଟି ଉଚିତ୍ ସମୟ ଅନ୍ତରାଳ ପରେ ଆୟୋଜନ କରାଯିବ ।
- ଦ୍ବିତୀୟ ପର୍ଯ୍ୟାୟ ସିବିଟି ଆଦିକୁ ସମାପ୍ତ କରିବା କାରଣରୁ ଲେଭଲ – ୧ ପାଇଁ ସିବିଟି ପରିଚାଳନା ଲାଗି ବିଶେଷ ସର୍ତ୍ତ ସହିତ ସଂଶୋଧିତ ପଦ୍ଧତି ପାଳନ କରିବା ସକାଶେ ନିଷ୍ପତ୍ତି ନିଆଯାଇଛି ।
- ଏଥିରେ ପ୍ରତି ଶିଫ୍ଟର ଆବଶ୍ୟକତାରେ ଉଲ୍ଲେଖନୀୟ ବୃଦ୍ଧି ସହିତ ଲେଭଲ -୧ ପାଇଁ ସିବିଟି ଆୟୋଜନ କରିବା ନିମନ୍ତେ ଅତିରିକ୍ତ ମୌଳିକ ଭିତ୍ତିଭୂମି ଏବଂ ଲଜିଷ୍ଟିକ୍ସ ଯୋଗାଡ଼ କରିବା ସାମିଲ ରହିବ । ଲେଭଲ -୧ ପାଇଁ ସିବିଟିକୁ ଯଥାଶୀଘ୍ର ଆୟୋଜନ କରିବା ଲାଗି ପରୀକ୍ଷା ପରିଚାଳନା ଏଜେନ୍ସି କୁ ତତ୍ପର ରଖିବାକୁ ପ୍ରୟାସ କରାଯିବ ।
- ଏଥିପାଇଁ, ଲେଭଲ -୧ ଲାଗି ସିବିଟି ଜୁଲାଇ ୨୦୨୨ରେ ସମ୍ଭାବ୍ୟ ରୂପରେ ଆୟୋଜନ କରିବାକୁ ଯୋଜନା ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଜାନୁୟାରୀ 23 ତାରିଖରେ ଆସାମ ଓ ପଶ୍ଚିମ ବଙ୍ଗ ଗସ୍ତରେ ଯିବେ ପ୍ରଧାନମନ୍ତ୍ରୀ
ନେତାଜୀ ସୁଭାଷ ଚନ୍ଦ୍ର ବୋଷଙ୍କ 125ତମ ଜନ୍ମ ବାର୍ଷିକୀକୁ ସ୍ମରଣୀୟ କରିବାପାଇଁ କୋଲକାତାରେ ‘ପରାକ୍ରମ ଦିବସ’କୁ ସମ୍ବୋଧିତ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଆସାମର ଶିବସାଗର ଠାରେ ଏକ ଲକ୍ଷ ଜମି ପଟ୍ଟା ବଣ୍ଟନ କରିବେ
ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଜାନୁୟାରୀ 23 ତାରିଖ, 2021 ରେ କୋଲକାତା ଗସ୍ତରେ ଯିବା ସହିତ ନେତାଜୀ ସୁଭାଷ ଚନ୍ଦ୍ର ବୋଷଙ୍କ 125 ଜନ୍ମ ବାର୍ଷିକୀ ଅବସରରେ ପାଳନ ହେବାକୁ ଥିବା ‘ପରାକ୍ରମ ଦିବସ’ ରେ ସମ୍ବୋଧନ କରିବେ । ଏଥି ସହିତ ପ୍ରଧାନମନ୍ତ୍ରୀ ଆସାମର ଶିବସାଗର ଅର୍ନ୍ତଗତ ଜିରାଙ୍ଗ ପଥର ଗସ୍ତ କରି 1 . 06 ଲକ୍ଷ ଜମି ପଟ୍ଟା/ଆବଣ୍ଟନ ପ୍ରମାଣପତ୍ର ବଣ୍ଟନ କରିବେ ।
ପଶ୍ଚିମ ବଙ୍ଗରେ ପ୍ରଧାନମନ୍ତ୍ରୀ
କୋଲକାତାର ଭିକ୍ଟୋରିଆ ମେମୋରିଆଲ ଠାରେ ‘ପରାକ୍ରମ ଦିବସ’ର ଉଦଘାଟନୀ କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଅଧ୍ୟକ୍ଷତା କରିବେ । ଦେଶ ପାଇଁ ନେତାଜୀଙ୍କର ନିସ୍ୱାର୍ଥପର ସେବା ଓ ଅଦମ୍ୟ କାର୍ଯ୍ୟଶୈଳୀକୁ ସମ୍ମାନ ଓ ସ୍ମରଣୀୟ କରିବାପାଇଁ ଭାରତ ସରକାର ପ୍ରତିବର୍ଷ ଜାନୁଆରୀ 23 ତାରିଖକୁ ‘ପରାକ୍ରମ ଦିବସ’ ଭାବେ ପାଳନ ପାଇଁ ସ୍ଥିର କରିଛନ୍ତି, ଯାହା ପ୍ରତିକୂଳ ପରିସ୍ଥିତିକୁ ନେତାଜୀ ଯେଭଳି ସାମ୍ନା କରୁଥିଲେ ସେହି ଚେତନାକୁ ଦେଶର ଲୋକ ବିଶେଷକରି ଯୁବସମାଜ ଭିତରେ ପୁର୍ନଜୀବୀତ କରି ଦେଶାତ୍ମବୋଧର ଲହର ସୃଷ୍ଟି କରିବ ।
ଏହି ଅବସରରେ ନେତାଜୀଙ୍କ ଉପରେ ଗୋଟିଏ ସ୍ଥାୟୀ ପ୍ରଦର୍ଶନୀ ଏବଂ ଗୋଟିଏ ପ୍ରୋଜେକ୍ଟ ମ୍ୟାପିଙ୍ଗ ସୋ ର ଉଦଘାଟନ ହେବ । ପ୍ରଧାନମନ୍ତ୍ରୀଙ୍କ ଦ୍ୱାରା ସ୍ମରଣୀୟ ମୁଦ୍ରା ଓ ଡାକ ଟିକଟ ମଧ୍ୟ ପ୍ରକାଶ ପାଇବ । ନେତାଜୀଙ୍କ ଉପରେ ଆଧାରିତ ସାଂସ୍କୃତିକ କାର୍ଯ୍ୟକ୍ରମ “ଆମାର ନୂତୋନ ଯୌବୋନେରୀ ଦୂତ୍” ମଧ୍ୟ ଅନୁଷ୍ଠିତ ହେବ ।
କାର୍ଯ୍ୟକ୍ରମ ପୂର୍ବରୁ ପ୍ରଧାନ ମନ୍ତ୍ରୀ କୋଲକାତାର ଜାତୀୟ ପାଠାଗାର ପରିଦର୍ଶନରେ ଯିବେ, ଯେଉଁଠାରେ “ଏକ ବିଂଶ ଶତାବ୍ଦୀରେ ନେତାଜୀ ସୁଭାଷଙ୍କ ଉତ୍ତରାଧିକାରୀଙ୍କ ପୁନଃ ଗସ୍ତ” ଶୀର୍ଷକ ଆର୍ନ୍ତଜାତିକ ସମ୍ମିଳନୀ ଏବଂ କଳାକାର ଶିବିର ଆୟୋଜନ କରାଯାଉଛି । ସମ୍ମିଳନୀର ଅଂଶଗ୍ରହଣକାରୀ ଓ କଳାକାରମାନଙ୍କ ସହିତ ପ୍ରଧାନମନ୍ତ୍ରୀ ଭାବ ବିନିମୟ କରିବେ ।
ଆସାମରେ ପ୍ରଧାନମନ୍ତ୍ରୀ
ଏହା ପୂର୍ବରୁ ପ୍ରଧାନମନ୍ତ୍ରୀ ଆସାମର ଶିବସାଗର ଠାରେ 1.06 ଲକ୍ଷ ଜମି ପଟ୍ଟା / ଆବଣ୍ଟନ ପ୍ରମାଣପତ୍ର ବଣ୍ଟନ କରିବେ । ରାଜ୍ୟରେ ଆଦିବାସୀମାନଙ୍କର ଜମି ଅଧିକାରର ସୁରକ୍ଷା ପାଇଁ ଜରୁରୀ ଆବଶ୍ୟକତାକୁ ଦୃଷ୍ଟିରେ ରଖି ଆସାମ ସରକାର ଏକ ନୂତନ ବିସ୍ତୃତ ଜମି ନୀତି ସହିତ ଆଦିବାସୀମାନଙ୍କର ଜମି ଅଧିକାର ସୁରକ୍ଷା ଊ୍ଜ୍ଜଷ୍ଫÿ ଗୁରୁତ୍ୱ ଦେଉଛନ୍ତି । ଆସାମର ଆଦିବାସୀମାନଙ୍କ ସପକ୍ଷରେ ଜମି ପଟ୍ଟା/ଆବଣ୍ଟନ ପ୍ରମାଣପତ୍ର ଜାରି କରି ସେମାନଙ୍କ ମଧ୍ୟରେ ସୁରକ୍ଷା ଭାବନା ସୃଷ୍ଟିକୁ ସର୍ବାଧିକ ଗୁରୁତ୍ୱ ଦିଆଯାଇଛି । 2016ରେ ଆସାମରେ 5.75 ଲକ୍ଷ ଭୂମିହୀନ ପରିବାର ଥିଲେ । ବର୍ତ୍ତମାନର ସରକାର ମଇ 2016 ଠାରୁ 2.28ଲକ୍ଷ ଜମି ପଟ୍ଟା/ଆବଣ୍ଟନ ପ୍ରମାଣପତ୍ର ବାଣ୍ଟି ସାରିଲେଣି । ଜାନୁଆରୀ 23 ତାରିଖରେ ହେବାକୁ ଥିବା ଏହି ସମାରୋହ ପ୍ରକ୍ରିୟାର ପରବର୍ତ୍ତୀ ପଦକ୍ଷେପ ଅଟେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଆଇଏଫଏସ ଦିବସରେ ଭାରତୀୟ ବୈଦେଶିକ ସେବା ଅଧିକାରୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ଆଇଏଫଏସ ଦିବସରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଭାରତୀୟ ବୈଦେଶିକ ସେବା ଅଧିକାରୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ଵିଟରେ କହିଛନ୍ତି, "ଆଇଏଫଏସ ଦିବସରେ ସମସ୍ତ ଭାରତୀୟ ବୈଦେଶିକ ସେବା ଅଧିକାରୀଙ୍କୁ ଶୁଭେଚ୍ଛା । ରାଷ୍ଟ୍ରୀୟ ସେବା, ବିଶ୍ୱବ୍ୟାପୀ ଜାତୀୟ ସ୍ୱାର୍ଥକୁ ଆଗକୁ ବଢାଇବା ଦିଗରେ ସେମାନଙ୍କର କାର୍ଯ୍ୟ ପ୍ରଶଂସନୀୟ । ବନ୍ଦେ ଭାରତ ମିଶନ ଏବଂ ଆମ ନାଗରିକ ତଥା ଅନ୍ୟାନ୍ୟ ଦେଶମାନଙ୍କୁ କୋଭିଡ ସମ୍ବନ୍ଧୀୟ ସହାୟତା ପ୍ରଦାନ କରିବାରେ ସେମାନଙ୍କର ଉଲ୍ଲେଖନୀୟ ଅବଦାନ ରହିଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
କୋଭିଡ-19 ସମ୍ପର୍କିତ ସଦ୍ୟତମ ସୂଚନା
ଦେଶବ୍ୟାପୀ ଚାଲିଥିବା ଟିକାକରଣ ଅଭିଯାନରେ ବର୍ତ୍ତମାନ ସୁଦ୍ଧା ମୋଟ 39.53 କୋଟି ଡୋଜ ଟିକା ବିନିଯୋଗ ହୋଇସାରିଲାଣି ।
ବର୍ତ୍ତମାନ ସୁଦ୍ଧା ସାରା ଦେଶରେ ମୋଟ 3,01,83,876 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ସୁସ୍ଥତା ହାର 97.28 ପ୍ରତିଶତକୁ ବୃଦ୍ଧି ପାଇଛି ।
ଗତ 24 ଘଣ୍ଟା ମଧ୍ୟରେ 40,026 ଜଣ କରୋନା ରୋଗୀ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଭାରତର ନୂତନ କରୋନା ମାମଲା ସଂଖ୍ୟା 38,949 ରହିଛି ।
ବର୍ତ୍ତମାନ ଭାରତର ସକ୍ରିୟ କରୋନା ମାମଲା ସଂଖ୍ୟା 4,30,422 ରହିଛି ।
ସକ୍ରିୟ ମାମଲା ମୋଟ ମାମଲାର 1.39 ପ୍ରତିଶତରେ ରହିଛି ।
ସାପ୍ତାହିକ ପଜିଟିଭିଟି ହାର 5 ପ୍ରତିଶତ ତଳେ ରହିଛି, ବର୍ତ୍ତମାନ ଏହା 2.14 ପ୍ରତିଶତରେ ରହିଛି ।
ଦୈନିକ ପଜିଟିଭିଟି ହାର 1.99 ପ୍ରତିଶତରେ ରହିଛି, ଯାହା କ୍ରମାଗତ ଭାବେ 25 ଦିନ ମଧ୍ୟରେ 3 ପ୍ରତିଶତରୁ କମ୍ ରହିଛି ।
ପରୀକ୍ଷଣ କ୍ଷମତା ବହୁ ପରିମାଣରେ ବୃଦ୍ଧି ପାଇଛି – ବର୍ତ୍ତମାନ ସୁଦ୍ଧା ସମୁଦାୟ 44.00 କୋଟି ପରୀକ୍ଷା କରାଯାଇଛି ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
୨୨ ଏପ୍ରିଲ୍ରେ ଆୟୁଷ୍ମାନ ଭାରତ ବ୍ଲକ୍ ସ୍ତରୀୟ ସ୍ୱାସ୍ଥ୍ୟ ମେଳା ଗୁଡିକରେ ୪ ଲକ୍ଷ ୫୩ ହଜାରରୁ ଅଧିକ ଲୋକ ଅଂଶଗ୍ରହଣ କରିଛନ୍ତି: ପଂଚମ ଦିନରେ ସାରା ଦେଶରେ ୪୯୬ ବ୍ଲକ୍ ଗୁଡିକରେ ସ୍ୱାସ୍ଥ୍ୟ ମେଳାର ଆୟୋଜନ କରାଯାଇଛି
୫୯,୦୦୦ରୁ ଅଧିକ ଆଭା ସ୍ୱାସ୍ଥ୍ୟ ପରିଚୟ ପତ୍ର ତିଆରି କରାଯାଇଛି
୧୭,୦୦୦ ପିଏମ୍ଜେଏୱାଇ ଗୋଲ୍ଡେନ କାର୍ଡ ଜାରି କରାଯାଇଛି
୨୮,୦୦୦ ଟେଲି ପରାମର୍ଶ  ଏବଂ ୧୨୦୦୦ ଯକ୍ଷ୍ମା ରୋଗର ଯାଂଚ କରାଯାଇଛି
ରାଜ୍ୟ ଏବଂ କେନ୍ଦ୍ରଶାସିତ ଅଂଚଳ ଗୁଡିକର ସହଯୋଗରେ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ୧୬ ଏପ୍ରିଲ୍ରୁ ୨୨ ଏପ୍ରିଲ୍, ୨୦୨୨ ପର୍ଯ୍ୟନ୍ତ ଆଜାଦୀର ମହୋତ୍ସବ ଚାଲିଥିବା ଅବସରରେ ଆୟୁଷ୍ମାନ ଭାରତ ସ୍ୱାସ୍ଥ୍ୟ ଏବଂ କଲ୍ୟାଣ କେନ୍ଦ୍ର  ଗୁଡିକର ଚତୁର୍ଥ ବାର୍ଷିକୋତ୍ସବ ପାଳନ କରୁଛି । ସମଗ୍ର ଦେଶରେ ପୂର୍ଣ୍ଣ ଉତ୍ସାହ ଏବଂ ଆଗ୍ରହର ସହିତ ଏହି ସମାରୋହର ଆୟୋଜନ କରାଯାଉଛି । ଏହି ଅବସରରେ କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରୀ, ରାଜ୍ୟ/ କେନ୍ଦ୍ରଶାସିତ ଅଂଚଳ ଗୁଡିକର ସ୍ୱାସ୍ଥ୍ୟ ମନ୍ତ୍ରୀ, ସାଂସଦ, ବିଧାୟକ, କେନ୍ଦ୍ର ସ୍ୱାସ୍ଥ୍ୟ ମନ୍ତ୍ରଣାଳୟର ବରିଷ୍ଠ ଅଧିକାରୀ, ରାଜ୍ୟ/ କେନ୍ଦ୍ରଶାସିତ ଅଂଚଳ ଗୁଡିକର ପ୍ରମୁଖ ସ୍ୱାସ୍ଥ୍ୟ ସଚିବ/ ରାଜ୍ୟ ଏବଂ କେନ୍ଦ୍ରଶାସିତ ଅଂଚଳ ଗୁଡିକର ସ୍ୱାସ୍ଥ୍ୟ ସଚିବ, ରାଜ୍ୟ ସ୍ୱାସ୍ଥ୍ୟ ବିଭାଗର ବରିଷ୍ଠ ଅଧିକାରୀ, ପ୍ରତିନିଧି ଏବଂ ସ୍ଥାନୀୟ ମାନ୍ୟଗଣ୍ୟ ବ୍ୟକ୍ତି ଏବି – ଏଚ୍ଡବ୍ଲ୍ୟୁସିକୁ ପରିଦର୍ଶନରେ ଯାଉଛନ୍ତି ଏବଂ ଶସ୍ତା ଏବଂ ସୁଲଭ ସ୍ୱାସ୍ଥ୍ୟ ଚିକିତ୍ସା ପ୍ରଦାନ କରିବା କ୍ଷେତ୍ରରେ ଏବି - ଏଚ୍ଡବ୍ଲ୍ୟୁସିର ମହତ୍ୱ ପ୍ରତି ଲୋକ ମାନଙ୍କର ସଚେତନତା ସୃଷ୍ଟି କରିବା ପାଇଁ କାର୍ଯ୍ୟ କରିଛନ୍ତି ।
୧୮ ରୁ ୨୨ ଏପ୍ରିଲ୍ ୨୦୨୨ ପର୍ଯ୍ୟନ୍ତ ସାରା ଦେଶରେ ରାଜ୍ୟ/ କେନ୍ଦ୍ରଶାସିତ ଅଂଚଳ ଗୁଡିକର ପ୍ରତ୍ୟେକ ଜିଲ୍ଲାର ଅତି କମ୍ରେ ଗୋଟିଏ ବ୍ଲକ୍ରେ, ଏକ ଲକ୍ଷରୁ ଅଧିକ ଏବି – ଏଚ୍ଡବ୍ଲ୍ୟୁସିରେ ବ୍ଲକ୍ ସ୍ତରୀୟ ସ୍ୱାସ୍ଥ୍ୟ ମେଳାର ଆୟୋଜନ କରାଯାଇଛି । ପ୍ରତ୍ୟେକ ବ୍ଲକ୍ ସ୍ତରୀୟ ସ୍ୱାସ୍ଥ୍ୟ ମେଳାର ଆୟୋଜନ ଗୋଟିଏ ଦିନ ପାଇଁ ହେବ ଏବଂ ଏହା ଅନୁସାରେ ରାଜ୍ୟ/ କେନ୍ଦ୍ରଶାସିତ ପ୍ରଦେଶ ଗୁଡିକର ପ୍ରତ୍ୟେକ ବ୍ଲକ୍କୁ ପରିସରଭୁକ୍ତ କରାଯିବ ।
ସ୍ୱାସ୍ଥ୍ୟ ମେଳାର ପଂଚମ ଦିବସରେ, ସାରା ଦେଶରେ ୪ ଳକ୍ଷ ୫୩ ହଜାରରୁ ଅଧିକ ଲୋକ ଏଥିରେ ଭାଗ ନେଇଛନ୍ତି ଏବଂ ପାଖାପାଖି ୪୯୬ଟି ବ୍ଲକ୍ ଏହି ସ୍ୱାସ୍ଥ୍ୟ ମେଳାର ଆୟୋଜନ କରିଛନ୍ତି । ଏହା ବ୍ୟତୀତ, ୫୯,୦୦୦ରୁ ଅଧିକ ଆଭା ସ୍ୱାସ୍ଥ୍ୟ ପରିଚୟ ପତ୍ର ପ୍ରସ୍ତୁତ କରାଯାଇଛି ଏବଂ ୧୭,୦୦୦ ପିଏମ୍ଜେଏୱାଇ ଗୋଲଡେନ୍ କାର୍ଡ ଜାରି କରାଯାଇଛି, ଏହା ସହିତ ଉଚ୍ଚ ରକ୍ତଚାପ, ମଧୁମେହ, ଯକ୍ଷ୍ମା ଆଦି ରୋଗର ଯାଂଚ ପାଇଁ ହଜାର ହଜାର ଲୋକଙ୍କର ପରୀକ୍ଷଣ କରା ଯାଇଛି ।
୧୬ ଏପ୍ରିଲ୍ ୨୦୨୨ରେ ଆୟୁଷ୍ମାନ୍ ଭାରତ – ସ୍ୱାସ୍ଥ୍ୟ ଏବଂ କଲ୍ୟାଣ କେନ୍ଦ୍ର ରେ ଗୋଟିଏ ଦିନରେ ଇ- ସଞ୍ଜୀବନୀ ପ୍ଲାଟଫର୍ମ  ମାଧ୍ୟମରେ ରେକର୍ଡ ପରିମାଣର ୩ ଲକ୍ଷ ଟେଲି - ପରାମର୍ଶ  ଦିଆଯାଇଛି । ଏହା ଗୋଟିଏ ଦିନରେ ଏବି – ଏଚ୍ଡବ୍ଲ୍ୟୁସିରେ ହୋଇଥିବା ଏବେ ପର୍ଯ୍ୟନ୍ତ ସବୁଠାରୁ ଅଧିକ ଟେଲିକନସଲ୍ଟେସନ୍  ଅଟେ ଏବଂ ଏହା ପୂର୍ବରୁ ରହିଥିବା ରେକର୍ଡ, ଗୋଟିଏ ଦିନରେ ଏବି – ଏଚ୍ଡବ୍ଲ୍ୟୁସିରେ ଦୈନିକ ୧.୮ ଲକ୍ଷ ଟେଲି - ପରାମର୍ଶର ରେକର୍ଡକୁ ଅତିକ୍ରମ କରିଯାଇଛି । ୨୨ ଏପ୍ରିଲ୍ ୨୦୨୨ରେ ସମଗ୍ର ଦେଶରେ ୨୮,୦୦୦ରୁ ଅଧିକ ଟେଲି - ପରାମର୍ଶ କରାଯାଇଛି ।
୨୨.୦୪.୨୦୨୨ର ସ୍ଥିତି ଅନୁସାରେ ସାରା ଦେଶରେ ବ୍ଲକ୍ ସ୍ୱାସ୍ଥ୍ୟ ମେଳାର ରିପୋର୍ଟ ଏହି ପ୍ରକାରର ଅଟେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭୁବନେଶ୍ୱର ଏବଂ ରାଉରକେଲା ମଧ୍ୟରେ ସିଧାସଳଖ ବିମାନ ସେବାର ଶୁଭାରମ୍ଭ କଲେ ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ସିନ୍ଧିଆ
୭ ଜାନୁଆରୀ, ୨୦୨୩ ଠାରୁ ଆରମ୍ଭ ହୋଇଥିବା ଏହି ବିମାନ ଚଳାଚଳ ସପ୍ତାହକୁ ସାତ ଦିନ ଚଳାଚଳ କରିବ
ଆଗାମୀ ହକି ବିଶ୍ୱ କପ୍ ସମୟରେ ଭୁବନେଶ୍ୱର ଓ ରାଉରକେଲା ମଧ୍ୟରେ ଯୋଗାଯୋଗ ପାଇଁ ଗୁରୁତ୍ୱପୂର୍ଣ୍ଣ ହେବ ଏହି ବିମାନ ମାର୍ଗ
ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ସିନ୍ଧିଆ ଆଜି ଭୁବନେଶ୍ୱର ଓ ରାଉରକେଲା ମଧ୍ୟରେ ସିଧାସଳଖ ବିମାନ ସେବାର ଶୁଭାରମ୍ଭ କରିଛନ୍ତି। ଏହି ଅବସରରେ ବେସାମରିକ ବିମାନ ଚଳାଚଳ ରାଷ୍ଟ୍ରମନ୍ତ୍ରୀ ଅବସରପ୍ରାପ୍ତ ଜେନେରାଲ ଡକ୍ଟର ବିଜୟ କୁମାର ସିଂ ଉପସ୍ଥିତ ଥିଲେ । ଭାରତ ସରକାରଙ୍କ ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ଆରସିଏସ ଉଡ଼ାନ ଯୋଜନା ଅଧୀନରେ ଏହି ବିମାନ ମାର୍ଗ ଉଦଘାଟିତ ହୋଇଥିଲା।
ଏହି ନୂଆ ବିମାନ ମାର୍ଗ ଓଡ଼ିଶାର ଏହି ଦୁଇଟି ବୃହତ ସହରରେ ଆଞ୍ଚଳିକ ଯୋଗାଯୋଗ ବ୍ୟବସ୍ଥାକୁ ସୁଦୃଢ଼ କରିବା ସହିତ ବାଣିଜ୍ୟ, ବ୍ୟବସାୟ ଓ ପର୍ଯ୍ୟଟନକୁ ପ୍ରୋତ୍ସାହିତ କରିବ । ୭ ଜାନୁଆରୀ ୨୦୨୩ ଠାରୁ ଆରମ୍ଭ ହୋଇଥିବା ଏହି ବିମାନ ସେବା ସପ୍ତାହକୁ ୭ ଦିନ ଜାରି ରହିବ।
|
|
ପ୍ରସ୍ଥାନ ସହର
|
|
ଗନ୍ତବ୍ୟ ସହର
|
|
ପ୍ରସ୍ଥାନ
|
|
ଆଗମନ
|
|
ସେବା
|
|
ଭୁବନେଶ୍ୱର
|
|
ରାଉରକେଲା
|
|
1455
|
|
1550
|
|
ଦୈନିକ
|
|
ରାଉରକେଲା
|
|
ଭୁବନେଶ୍ୱର
|
|
1615
|
|
1710
|
|
ଦୈନିକ
ବେସାମରିକ ବିମାନ ଚଳାଚଳ ମନ୍ତ୍ରୀ ଶ୍ରୀ ଜ୍ୟୋତିରାଦିତ୍ୟ ସିନ୍ଧିଆ ତାଙ୍କର ଉଦଘାଟନୀ ବକ୍ତବ୍ୟରେ ଭୁବନେଶ୍ୱର ଓ ରାଉରକେଲା ସହରବାସୀଙ୍କୁ ବିମାନ ସେବାର ଶୁଭାରମ୍ଭ ପାଇଁ ଅଭିନନ୍ଦନ ଜଣାଇଥିଲେ । ସେ କହିଥିଲେ ଯେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ଗତ ଆଠ ବର୍ଷ ମଧ୍ୟରେ ଭାରତୀୟ ବେସାମରିକ ବିମାନ ଚଳାଚଳ କ୍ଷେତ୍ରରେ ଅଭୂତପୂର୍ବ ବିକାଶ ଦେଖିବାକୁ ମିଳିଛି । ୨୦୧୪ ପୂର୍ବରୁ ଦେଶରେ ମାତ୍ର ୭୪ଟି ବିମାନ ବନ୍ଦର ଥିଲା, ଆଜି ଏହି ସଂଖ୍ୟା ହେଲିପୋର୍ଟ ଏବଂ ୱାଟର ଏରୋଡ୍ରମକୁ ମିଶାଇ ୧୪୮ରେ ପହଞ୍ଚିଛି। ଆଠ ବର୍ଷ ମଧ୍ୟରେ ଶତପ୍ରତିଶତ ବୃଦ୍ଧି ଦେଖିବାକୁ ମିଳିଛି।
ଶ୍ରୀ ସିନ୍ଧିଆ ଆହୁରି କହିଥିଲେ ଯେ, ମହାମାରୀ ପୂର୍ବରୁ ଗୋଟିଏ ଦିନରେ ଚାରି ଲକ୍ଷ କୋଡ଼ିଏ ହଜାର ଯାତ୍ରୀ ବିମାନ ଯାତ୍ରା କରି ଏକ ରେକର୍ଡ ପ୍ରତିଷ୍ଠା କରିଥିଲେ। ବର୍ତ୍ତମାନ ଏହି ରେକର୍ଡ ଭାଙ୍ଗିଛି ଏବଂ ଗୋଟିଏ ଦିନରେ ସାଢ଼େ ଚାରି ଲକ୍ଷରୁ ଅଧିକ ଯାତ୍ରୀ ବିମାନରେ ଯାତ୍ରା କରିଛନ୍ତି । ୨୦୨୨ ଡିସେମ୍ବର ମାସରେ ଦୈନିକ ୪ ଲକ୍ଷରୁ ଅଧିକ ଯାତ୍ରୀ ବିମାନ ଯାତ୍ରା କରୁଥିଲେ ।
ଆଗାମୀ ହକି ବିଶ୍ୱକପ ଏହି ଦୁଇ ସହରରେ ଆୟୋଜନ କରାଯିବ। ଏହି ପରିପ୍ରେକ୍ଷୀରେ କେନ୍ଦ୍ର ମନ୍ତ୍ରୀ ଶ୍ରୀ ସିନ୍ଧିଆ କହିଥିଲେ ଯେ, ପୂର୍ବରୁ ଭୁବନେଶ୍ୱରର କଳିଙ୍ଗ ଷ୍ଟାଡିୟମରୁ ରାଉରକେଲାର ବିର୍ସା ମୁଣ୍ଡା ହକି ଷ୍ଟାଡିୟମରେ ପହଞ୍ଚିବା ପାଇଁ ୯ ଘଣ୍ଟା ଯାତ୍ରା କରିବାକୁ ପଡ଼ୁଥିଲା, କିନ୍ତୁ ଏବେ ବିମାନ ଜରିଆରେ ମାତ୍ର ଏକ ଘଣ୍ଟା ୧୦ ମିନିଟରେ ପହଞ୍ଚି ହେବ।
ବେସାମରିକ ବିମାନ ଚଳାଚଳ ରାଷ୍ଟ୍ରମନ୍ତ୍ରୀ ଅବସରପ୍ରାପ୍ତ ଜେନେରାଲ ଡକ୍ଟର ବିଜୟ କୁମାର ସିଂ ବିମାନ ସେବା ଆରମ୍ଭ ପାଇଁ ଦୁଇ ସହରବାସୀଙ୍କୁ ଅଭିନନ୍ଦନ ଜଣାଇ କହିଥିଲେ ଯେ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ ବେସାମରିକ ବିମାନ ଚଳାଚଳ କ୍ଷେତ୍ରରେ ଉଲ୍ଲେଖନୀୟ ବିକାଶ ଦେଖିବାକୁ ମିଳିଛି।
ଏହି ଅବସରରେ କେନ୍ଦ୍ର ଶିକ୍ଷା, ଦକ୍ଷତା ବିକାଶ ଓ ଉଦ୍ୟମିତା ମନ୍ତ୍ରୀ ଶ୍ରୀ ଧର୍ମେନ୍ଦ୍ର ପ୍ରଧାନ, ଲୋକସଭା ସାଂସଦ ଶ୍ରୀମତୀ ଅପରାଜିତା ଷଡ଼ଙ୍ଗୀ, ଶ୍ରୀ ଜୁଏଲ ଓରାମ, ଓଡ଼ିଶା ସରକାରଙ୍କ ମନ୍ତ୍ରୀ ଶ୍ରୀମତୀ ଟୁକୁନି ସାହୁ, ଶ୍ରୀ ଅଶୋକ ଚନ୍ଦ୍ର ପଣ୍ଡାଙ୍କ ସମେତ ବେସାମରିକ ବିମାନ ଚଳାଚଳ ସଚିବ ଶ୍ରୀ ରାଜୀବ ବଂଶଲ, ଭାରତୀୟ ବିମାନ ବନ୍ଦର ପ୍ରାଧିକରଣର ଅଧ୍ୟକ୍ଷ ଶ୍ରୀ ସଞ୍ଜୀବ କୁମାର, ବେସାମରିକ ବିମାନ ଚଳାଚଳ ମନ୍ତ୍ରଣାଳୟର ଯୁଗ୍ମ ସଚିବ ଶ୍ରୀ ଆସାଙ୍ଗବା ଚୁବା ଆଓ, ଏଆଇଏଏଚଏଲର ସିଏମଡି ଶ୍ରୀ ବିକ୍ରମ ଦେବଦତ୍ତ, ଆଲାଏନ୍ସ ଏୟାରର ମୁଖ୍ୟ କାର୍ଯ୍ୟନିର୍ବାହୀ ଶ୍ରୀ ବିନୀତ ସୁଦ ପ୍ରମୁଖ ଉପସ୍ଥିତ ଥିଲେ ।
କ୍ୟାବିନେଟ
ଋଷିଆର ଜଏଣ୍ଟ ଷ୍ଟକ୍ କମ୍ପାନୀ ରୋସଜିଓଲୋଜିଆ ଏବଂ ଭାରତର ଜିଓଲୋଜିକାଲ୍ ସର୍ଭେ ଅଫ୍ ଇଣ୍ଡିଆ  ମଧ୍ୟରେ ଭୂ ବିଜ୍ଞାନ କ୍ଷେତ୍ରରେ ସହଯୋଗ ଉପରେ ବୁଝାମଣାପତ୍ରକୁ କ୍ୟାବିନେଟ୍ ଅନୁମୋଦନ କରିଛି ।
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ ଅନୁଷ୍ଠିତ କେନ୍ଦ୍ର କ୍ୟାବିନେଟ ଭାରତୀୟ ଜିଓଲୋଜିକାଲ ସର୍ଭେ ଅଫ୍ ଇଣ୍ଡିଆ  ଓ ଋଷ ସରକାରଙ୍କର ଜଏଣ୍ଟ ଷ୍ଟକ୍ କମ୍ପାନୀ ରୋସୋଜିଓଲୋଜିଆ ମଧ୍ୟରେ ହୋଇଥିବା ବୁଝାମଣାପତ୍ରକୁ ଅନୁମୋଦନ ଦେଇଛି । ଭାତର ଓ ଋଷର ଏହି ଦୁଇ କମ୍ପାନୀ ମିଳିତ ଭାବରେ ଭୂ ବିଜ୍ଞାନ କ୍ଷେତ୍ରରେ କାମ କରିବେ ।
ଏହି ବୁଝାମଣାର ମୂଳ ଉଦ୍ଦେଶ୍ୟ ହେଉଛି ଭୂ ଗର୍ଭରେ ଥିବା ଖଣିଜ ସମ୍ପଦ ସମ୍ପର୍କରେ ଅନୁସନ୍ଧାନ ଉପରେ ବୈଷୟିକ ସହାୟତା ପାଇଁ ପାରସ୍ପରିକ ସହଯୋଗ ବୃଦ୍ଧି କରିବା; ଏରୋ-ଜିଓଫିଜିକାଲ୍ ତଥ୍ୟର ବିଶ୍ଳେଷଣ ଏବଂ ବ୍ୟାଖ୍ୟା; ପିଜିଇ ଏବଂ ଆରଇଇ ଅନୁସନ୍ଧାନ ଏବଂ ଗବେଷଣା; ଋଷର ଅତ୍ୟାଧୁନିକ ସୂଚନା ପ୍ରଯୁକ୍ତିବିଦ୍ୟା ସହିତ ଭାରତୀୟ ଭୂ ବିଜ୍ଞାନ ଡାଟା ସଂଗ୍ରହାଳୟର ମିଳିତ ବିକାଶ; ଡାଟା ସଠିକତା ହାସଲ କରିବା ଏବଂ କମ୍ ଖର୍ଚ୍ଚରେ ଖନନ, ନମୁନା ସଂଗ୍ରହ ଏବଂ ପରୀକ୍ଷାଗାର ବିଶ୍ଳେଷଣ କ୍ଷେତ୍ରରେ ବୈଷୟିକ ଏବଂ ଜ୍ଞାନର ଆଦାନ ପ୍ରଦାନ; ଏବଂ ଭୂ ବିଜ୍ଞାନ କ୍ଷେତ୍ରରେ ଉଭୟ ପକ୍ଷ ମଧ୍ୟରେ ବୈଜ୍ଞାନିକମାନଙ୍କ ତାଲିମ ଏବଂ ଦକ୍ଷତା ବୃଦ୍ଧି ଇତ୍ୟାଦି ।
ରୋସଜିଓ ଏବଂ ଜିଏସ୍ଆଇ ର ଦୀର୍ଘ ଅଭିଜ୍ଞତା ଏବଂ ସେମାନଙ୍କର ସହଯୋଗର ସମ୍ଭାବନାକୁ ଦୃଷ୍ଟିରେ ରଖି ଭୂ ବିଜ୍ଞାନ କ୍ଷେତ୍ରରେ ଜିଏସ୍ଆଇ ଏବଂ ରୋସଜିଓ ମଧ୍ୟରେ ସହଯୋଗ ପାଇଁ ଏକ କ୍ଷେତ୍ର ଯୋଗାଇବା ପାଇଁ ଏହି ଏମଓୟୁ ବିଶେଷ ଲାଭଦାୟକ ଅଟେ ।
ପୃଷ୍ଠଭୂମି:
ଜଏଣ୍ଟ ଷ୍ଟକ୍ କମ୍ପାନୀ ରୋସୋଜିଓଲୋଜିଆ  ହେଉଛି ଋଷିଆନ ସଂଘର ସରକାରୀ ଅଂଶଧନ ଥିବା ଏକ ବୃହତ୍ କମ୍ପାନୀ ଯାହା ବିକଶିତ ଏବଂ ବୈଷୟିକ ଦକ୍ଷତା, ଉଚ୍ଚ ବୃତ୍ତିଗତ ଦକ୍ଷତା ଏବଂ ଗଚ୍ଛିତ ଥିବା ଭୌଗୋଳିକ ସୂଚନାର ଏକ ଅନନ୍ୟ ପରିସର । କମ୍ପାନୀ ସମସ୍ତ ପ୍ରକାରର ଖଣିଜ ସମ୍ପଦ ପାଇଁ ଆଞ୍ଚଳିକ ସର୍ବେକ୍ଷଣ ଠାରୁ ଆରମ୍ଭ କରି ସଂରକ୍ଷଣର ଆକଳନ ଏବଂ କ୍ଷେତ୍ରଗୁଡିକର କାର୍ଯ୍ୟକ୍ଷମ ହେବା ପର୍ଯ୍ୟନ୍ତ ସମସ୍ତ ପ୍ରକାରର ଭୌଗୋଳିକ ଅନୁସନ୍ଧାନ ଏବଂ ଗବେଷଣା କାର୍ଯ୍ୟକଳାପ କରିଥାଏ, ମାଟି ତଳେ ଥିବା ଖଣିଜ ସମ୍ପଦ ଖନନ କ୍ଷେତ୍ରରେ ଏହାର ଅନନ୍ୟ ଦକ୍ଷତା ରହିଛି ।
୨୦୨୦ ମସିହାରେ ଭାରତ ଗସ୍ତ ସମୟରେ, ରୋସଜିଓର ଏକ ପ୍ରତିନିଧି ଦଳ ନୂଆଦିଲ୍ଲୀ ଠାରେ ଖଣି ଏବଂ ଜିଓ ଲୋଜିକାଲ ସର୍ଭେ ଅଫ୍ ଇଣ୍ଡିଆ  ମନ୍ତ୍ରାଳୟ ସହିତ ଏକ ବୈଠକ କରି ଅନୁସନ୍ଧାନ କାର୍ଯ୍ୟରେ ସହଯୋଗର ଦୃଷ୍ଟିକୋଣ ଉପରେ ଆଲୋଚନା କରିଥିଲେ । ଏହି ବୈଠକରେ ଭୂ ବିଜ୍ଞାନ କ୍ଷେତ୍ରରେ ସହଯୋଗ ଉପରେ ଜିଏସ୍ଆଇ ଏବଂ ରୋସଜିଓ ମଧ୍ୟରେ ଏକ ଏମଓୟୁ ସ୍ୱାକ୍ଷରିତ ହେବାକୁ ପ୍ରସ୍ତାବ ଦିଆଯାଇଥିଲା । ସେହି ଅନୁଯାୟୀ, ଜିଏସ୍ଆଇ ଏହାର ଋଷୀୟ ପ୍ରତିପକ୍ଷ ଯଥା ରୋସଜିଓ ସହିତ ପରାମର୍ଶ କରି ଏକ ଚିଠା ବୁଝାମଣାପତ୍ର ଚୂଡାନ୍ତ କରିଛି ।
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ବଜେଟରେ ଭାରତର ଆତ୍ମବିଶ୍ୱାସ ପ୍ରତିଫଳିତ ବୋଲି ପ୍ରଧାନମନ୍ତ୍ରୀ କହିଛନ୍ତି
ବଜେଟରେ ନିର୍ହିତ ଅଛି ଆତ୍ମନିର୍ଭର ଭାରତରେ ଦୃଷ୍ଟିଭଙ୍ଗୀ ଓ ପ୍ରତ୍ୟେକ ନାଗରିକର ଆଶା ଆକାଂକ୍ଷା -ପ୍ରଧାନମନ୍ତ୍ରୀ
ପ୍ରତ୍ୟେକ ବ୍ୟକ୍ତି, ନିବେଶକ, ଶିଳ୍ପ ଏବଂ ଭିତ୍ତିଭୂମି କ୍ଷେତ୍ରରେ ବଜେଟ ଆଣିବ ସକାରାତ୍ମକ ପରିବର୍ତ୍ତନ-ପ୍ରଧାନମନ୍ତ୍ରୀ
ଗ୍ରାମ ଓ ଆମର ଚାଷୀ ହେଉଛନ୍ତି ବଜେଟର ଆତ୍ମା-ପ୍ରଧାନମନ୍ତ୍ରୀ
ଚଳିତ ବଜେଟ ଦେଶର ଆତ୍ମବିଶ୍ୱାସକୁ ପ୍ରତିଫଳିତ କରୁଥିବାବେଳେ ଏହା ବାସ୍ତବତା ଓ ବିକାଶର ଆସ୍ଥାକୁ ପ୍ରକଟ କରୁଛି ବୋଲି ପ୍ରଧାନମନ୍ତ୍ରୀ ନରେନ୍ଦ୍ର ମୋଦି କହିଛନ୍ତି । ବର୍ତ୍ତମାନର କଷ୍ଟକର ସମୟରେ ଏହା ବିଶ୍ୱର ଆସ୍ଥାଭାଜନ ହେବ ବୋଲି ସେ ମଧ୍ୟ ସେ କହିଛନ୍ତି ।
ଲୋକସଭାରେ କେନ୍ଦ୍ରୀୟ ବଜେଟ ଉପସ୍ଥାପିତ ହେବା ପରେ ପ୍ରଧାନମନ୍ତ୍ରୀ କହିଛନ୍ତି ଯେ ବଜେଟରେ ଆତ୍ମନିର୍ଭର ଭାରତ ଓ ସମାଜର ପ୍ରତ୍ୟେକ ନାଗରିକ ଓ ସମସ୍ତ ଶ୍ରେଣୀର ଲୋକଙ୍କ ପ୍ରତିଛବି ପ୍ରତିଫଳିତ ହୋଇଛି । ଅଭିବୃଦ୍ଧି ଓ ଯୁବଗୋଷ୍ଠୀ ପାଇଁ ନୂତନ ସମ୍ଭାବନା, ମାନବସମ୍ବଳ, ଭିତ୍ତିଭୂମି ନୂତନ କ୍ଷେତ୍ରରେ ବିକାଶ ପାଇଁ ବଜେଟରେ ସମସ୍ତ ବ୍ୟବସ୍ଥା ଅଛି ବୋଲି ଶ୍ରୀ ମୋଦି କହିଛନ୍ତି ।
ବିଭିନ୍ନ ନିୟମ ଓ ବ୍ୟବସ୍ଥାର ସରଳୀକରଣ ଯୋଗୁଁ ବଜେଟରେ ସାଧାରଣ ଲୋକ ପାଇଁ ଜୀବନ ଧାରଣ ସୁଗମତାରେ ଉନ୍ନତି ଘଟିବ । ବଜେଟ ଜନସାଧାରଣ, ବିନିଯୋଗକାରୀ, ଶିଳ୍ପ ଓ ଭିତ୍ତିଭୂମି କ୍ଷେତ୍ରରେ ସରକାରତ୍ମକ ପରିବର୍ତ୍ତନ ଆଣିବ ।
ବଜେଟ ଉପସ୍ଥାପନର ମାତ୍ର ଘଣ୍ଟାକ ମଧ୍ୟରେ ଏଥିପ୍ରତି ସକରାତ୍ମକ ପ୍ରତିକ୍ରିୟା ଆସିଥିବା ପ୍ରଧାନମନ୍ତ୍ରୀ ଉଲ୍ଲେଖ କରିଛନ୍ତି । ବଜେଟ୍ର କଳେବର ବୃଦ୍ଧି କରି ସରକାର ନିରନ୍ତର ଆର୍ଥିକ ବିକାଶ ନେଇ ତାଙ୍କର ଦାୟିତ୍ୱ ତୁଲାଇଛନ୍ତି । ବଜେଟରେ ନିର୍ହିତ ସ୍ୱଚ୍ଚତା ବିଷୟକୁ ବିଶେଜ୍ଞମାନେ ସ୍ୱୀକାର କରିଥିବାରୁ ପ୍ରଧାନମନ୍ତ୍ରୀ ଆନନ୍ଦ ପ୍ରକଟ କରିଥିଲେ ।
“କରୋନା ବୈଶ୍ୱିକ ମହାମାରୀ ହେଉ ବା ଆତ୍ମନିର୍ଭର ଭାରତ ଅଭିଯାନ ସରକାର ସବୁବେଳେ ଗଠନମୂଳକ ଦୃଷ୍ଟିଭଙ୍ଗୀ ଦେଖାଇ ଆସିଛନ୍ତି । ବଜେଟରେ ତିଳେମାତ୍ର ପ୍ରତିକ୍ରିୟାଶୀଳ ଭାବ ନାହିଁ । “ଆମେ ସବୁବେଳେ ଗଠନମୂଳକ ଓ ସକରାତ୍ମକ ଭାବନା ବଜେଟରେ ରଖୁଛୁ”ବୋଲି ପ୍ରଧାନମନ୍ତ୍ରୀ କହିଛନ୍ତି ।
ବଜେଟରେ ଆମୂଳଚୂଳ ବିକାଶର ଗୁରୁତ୍ୱକୁ ପ୍ରଶଂସା କରି ଶ୍ରୀ ମୋଦି କହିଛନ୍ତି, ଏଥିରେ ସମ୍ପଦ ଓ ସୁଧାର, ଏମଏସଏମଇ ଏବଂ ଭିତ୍ତିଭୂମି ଉପରେ ପ୍ରାଧାନ୍ୟ ଦିଆଯାଇଛି । ସ୍ୱାସ୍ଥ୍ୟ ସୁଧାର ଉପରେ ଦିଆଯାଇଥିବା ବିଷୟରେ ସେ ଉଲ୍ଲେଖ କରିଛନ୍ତି । ବଜେଟ୍ରେ ଦକ୍ଷିଣ ଭାରତୀୟ ରାଜ୍ୟ ସମୂହ, ଉତ୍ତର-ପୂର୍ବାଞ୍ଚଳ ଏବଂ ଲେହ୍ ଲଦାଖ ବିକାଶ ଉପରେ ଧ୍ୟାନ ଦିଆଯାଇଥିବାରୁ ସେ ଖୁସି ପ୍ରକଟ କରିଛନ୍ତି । ବ୍ୟବସାୟର ଶକ୍ତି କେନ୍ଦ୍ରଭାବେ ଉପକୂଳବର୍ତ୍ତୀ ରାଜ୍ୟ ତାମିଲନାଡୁ, କେରଳ ଓ ପଶ୍ଚିମବଙ୍ଗ ଭଳି ରାଜ୍ୟର ବିକାଶ ପାଇଁ ଏଥିରେ ବିଶେଷ ପଦକ୍ଷେପ ନିଆଯାଇଛି । ଆସାମ ଭଳି ଉତ୍ତର-ପୂର୍ବାଞ୍ଚଳ ଏବଂ ଲେହ୍ ଲଦାଖ ବିକାଶ ଉପରେ ଧ୍ୟାନ ଦିଆଯାଇଥିବାରୁ ସେ ଖୁସି ପ୍ରକଟ କରିଛନ୍ତି । ବ୍ୟବସାୟର ଶକ୍ତିକେନ୍ଦ୍ରଭାବେ ଉପକୂଳବର୍ତ୍ତୀ ରାଜ୍ୟ ତାମିଲନାଡୁ, କେରଳ ଓ ପଶ୍ଚିମବଙ୍ଗ ଭଳି ରାଜ୍ୟର ବିକାଶ ପାଇଁ ଏଥିରେ ବିଶେଷ ପଦକ୍ଷେପ ନିଆଯାଇଛି । ଆସାମ ଭଳି ଉତ୍ତର-ପୂର୍ବାଞ୍ଚଳ ରାଜ୍ୟର ଅବ୍ୟବହୃତ ସମ୍ପଦର ବିନିଯୋଗ ପାଇଁ ବଜେଟ୍ ବେଶ୍ ସହାୟକ ହେବ ।
ସମାଜର ବିଭିନ୍ନ କ୍ଷେତ୍ର ଉପରେ ପ୍ରଭାବ ନେଇ ପ୍ରଧାନମନ୍ତ୍ରୀ କହିଛନ୍ତି ଯେ, ଗବେଷଣା ଓ ଉଦ୍ଭାବନ ଉପରେ ଦିଆଯାଇଥିବା ପ୍ରାଧାନ୍ୟ ଯୁବଗୋଷ୍ଠୀ ନିମନ୍ତେ ବିଶେଷ ଲାଭପ୍ରଦ ହେବ । ସ୍ୱାସ୍ଥ୍ୟ, ସ୍ୱଚ୍ଛତା, ପୌଷ୍ଟିକତା, ସ୍ୱଚ୍ଛଜଳ ଓ ସମାନ ସୁଯୋଗ ଦୃଷ୍ଟିରୁ ପୁରୁଷ ଓ ମହିଳା ନିର୍ବିଶେଷରେ ଜନସାଧାରଣ ଉପକୃତ ହେବେ । ଭିତ୍ତିଭୂମି ଓ ଢାଞ୍ଚାଗତ ସଂସ୍କାର ଦିଗରେ ଅଧିକ ବ୍ୟୟବରାଦ ଯୋଗୁଁ ନିଯୁକ୍ତି ଓ ଅଭିବୃଦ୍ଧିର ସମ୍ଭାବନା ସୃଷ୍ଟି ହେବ ।
ବଜେଟରେ କୃଷିକ୍ଷେତ୍ରର ବିକାଶ ସହ କୃଷକମାନଙ୍କ ବ୍ୟୟ ବୃଦ୍ଧି ପାଇଁ ଅନେକ ପଦକ୍ଷେପ ନିଆଯାଇଛି। କୃଷକମାନେ ସହଜରେ ଅଧିକ ଋଣ ପାଇପାରିବେ । “ଏଥିରୁ ବଜେଟରେ ଗ୍ରାମ ଓ କୃଷକଙ୍କ ଅନ୍ତରାତ୍ମାର ଅଭିଳାଷ ପ୍ରକଟ ହୋଇଛି’ ବୋଲି ପ୍ରଧାନମନ୍ତ୍ରୀ କହିଛନ୍ତି ।
ଅଧିକ ନିଯୁକ୍ତି ସୁଯୋଗ ସୃଷ୍ଟି ନିମନ୍ତେ ବଜେଟ୍ରେ ଏମଏସଏମଇ କ୍ଷେତ୍ରରେ ବ୍ୟୟବରାଦ ଦ୍ୱିଗୁଣିତ କରାଯାଇଥିବା ଶ୍ରୀ ମୋଦି ଦର୍ଶାଇଛନ୍ତି। ବଜେଟ୍ ଏକ ନୂତନ ଦଶନ୍ଧି ପାଇଁ ମଜବୁତ ନିଅଁ ସ୍ଥାପନ କରିବ ଓ ଆତ୍ମନିର୍ଭର ଭାରତ ବଜେଟ ପାଇଁ ଦେଶବାସୀଙ୍କୁ ସେ ଅଭିନନ୍ଦନ ଜଣାଇଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ କୁସ୍ତି ଖେଳାଳି ପୂଜା ଗେହଲଟଙ୍କୁ ତାଙ୍କର ଆଗାମୀ ଉଜ୍ଜ୍ୱଳ ଭବିଷ୍ୟତ ପାଇଁ ଉତ୍ସାହିତ କଲେ
‘‘ପୂଜା, ଆପଣଙ୍କ ପଦକ ଉତ୍ସବ ମନାଇବା ପାଇଁ ଉଦ୍ଦିଷ୍ଟ, କ୍ଷମା ପାଇଁ ନୁହେଁ’’
ଏଏନଆଇର ଏକ ଟ୍ୱିଟରେ କୁସ୍ତି ଖେଳାଳି ପୂଜା ଗେହଲଟ ମହିଳା ୫୦ କିଲୋଗ୍ରାମ ଫ୍ରିଷ୍ଟାଇଲ କୁସ୍ତିରେ କାଂସ୍ୟ ପଦକ ଜିତି ଭାବୁକ ହୋଇଥିବା ଦେଖିବାକୁ ମିଳିଥିଲା । ପ୍ରଧାନମନ୍ତ୍ରୀ ଏହା ଉପରେ ଜବାବ ଦେଇ ପୂଜା ଗେହଲଟଙ୍କୁ ତାଙ୍କର ଉଜ୍ଜ୍ୱଳ ଭବିଷ୍ୟତ ନିମନ୍ତେ ଉତ୍ସାହିତ କରିଛନ୍ତି ।
ପ୍ରଧାନମନ୍ତ୍ରୀ ଏକ ଟ୍ୱିଟରେ କହିଛନ୍ତି;
‘‘ପୂଜା, ଆପଣଙ୍କର ଏହି ପଦକ ଉତ୍ସବ ମନାଇବା ପାଇଁ ଉଦ୍ଦିଷ୍ଟ, କ୍ଷମା ପ୍ରାର୍ଥନା ପାଇଁ ନୁହେଁ । ଆପଣଙ୍କ ଜୀବନଯାତ୍ରା ଆମକୁ ପ୍ରେରଣା ଦେଉଛି, ଆପଣଙ୍କ ସଫଳତା ଆମକୁ ଖୁସି କରୁଛି । ଆପଣ ଆଗକୁ ବହୁତ ବଡ଼ ସଫଳତା ହାସଲ କରନ୍ତୁ, ଏହିଭଳି ଭାବେ ଚମକୁ ଥାଆନ୍ତୁ ।’’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏପ୍ରିଲ ୧୨ ତାରିଖରେ ଗୁଜୁରାଟର ଅଦାଲଜରେ ଶ୍ରୀ ଅନ୍ନପୂର୍ଣ୍ଣାଧାମ ଟ୍ରଷ୍ଟର ଛାତ୍ରାବାସ ଏବଂ ଶିକ୍ଷା ସୌଧର ଉଦଘାଟନ କରିବେ ପ୍ରଧାନମନ୍ତ୍ରୀ
ଜନସହାୟକ ଟ୍ରଷ୍ଟର ହୀରାମଣି ଆରୋଗ୍ୟଧାମର ଭୂମିପୁଜନ କରିବେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଏପ୍ରିଲ ୧୨ ତାରିଖରେ ଗୁଜୁରାଟର ଅଦାଲଜ ଠାରେ ଶ୍ରୀ ଅନ୍ନପୂର୍ଣ୍ଣା ଟ୍ରଷ୍ଟର ଛାତ୍ରାବାସ ଏବଂ ଶିକ୍ଷା ସୌଧର ଉଦଘାଟନ କରିବେ । ଏହି କାର୍ଯ୍ୟକ୍ରମରେ ପ୍ରଧାନମନ୍ତ୍ରୀ ଜନସହାୟକ ଟ୍ରଷ୍ଟର ହୀରାମଣି ଆରୋଗ୍ୟଧାମର ଭୁମିପୂଜନ ମଧ୍ୟ କରିବେ ।
ଛାତ୍ରାବାସ ଏବଂ ଶିକ୍ଷା ସୌଧରେ ୬୦୦ ଜଣ ଛାତ୍ରଛାତ୍ରୀଙ୍କ ପାଇଁ ୧୫୦ କୋଠରୀରେ ରହିବାର ସୁବିଧା ରହିଛି । ଅନ୍ୟାନ୍ୟ ସୁବିଧାଗୁଡ଼ିକ ମଧ୍ୟରେ ଜିପିଏସ୍ସି, ୟୁପିଏସସି ପରୀକ୍ଷା ପାଇଁ ପ୍ରଶିକ୍ଷଣ, ଇ-ଲାଇବ୍ରେରୀ, ସମ୍ମିଳନୀ କକ୍ଷ, ସ୍ପୋର୍ଟସ୍ ରୁମ୍, ଟିଭି ରୁମ୍ ଏବଂ ଛାତ୍ରଛାତ୍ରୀମାନଙ୍କ ପାଇଁ ପ୍ରାଥମିକ ସ୍ୱାସ୍ଥ୍ୟ ସୁବିଧା ଇତ୍ୟାଦି ଅନ୍ତର୍ଭୁକ୍ତ ।
ଜନସହାୟକ ଟ୍ରଷ୍ଟ ହୀରାମଣି ଆରୋଗ୍ୟ ଧାମର ବିକାଶ କରିବ । ଏଥିରେ ଏକକାଳୀନ ୧୪ ଜଣଙ୍କ ଡାଏଲିସିସ୍ ପାଇଁ ଏକ ସୁବିଧା, ୨୪ ଘଣ୍ଟିଆ ରକ୍ତ ଯୋଗାଣ ସହିତ ବ୍ଲଡ ବ୍ୟାଙ୍କ, ଦିନ ରାତି କାମ କରୁଥିବା ଔଷଧ ଦୋକାନ, ଆଧୁନିକ ନିଦାନକେନ୍ଦ୍ର ଏବଂ ସ୍ୱାସ୍ଥ୍ୟ ପରୀକ୍ଷାଞ୍ଚପାଇଁ ଅତ୍ୟାଧୁନିକ ଉପକରଣ ସହିତ ଏହାର ନୂତନ ଚିକିତ୍ସା ସୁବିଧା ରହିବ । ଆୟୁର୍ବେଦ, ହୋମିଓପାଥି, ଆକ୍ୟୁପେଙ୍କଚର୍, ଯୋଗ ଥେରାପି ଇତ୍ୟାଦି ପାଇଁ ଉନ୍ନତ ସୁବିଧା ସହିତ ଏହା ଏକ ଡେ-କେୟାର ସେଣ୍ଟର ହେବ । ଏହା ସହ ପ୍ରାଥମିକ ଚିକିତ୍ସା ତାଲିମ, ଟେକ୍ନିସିଆନ ତାଲିମ ଏବଂ ଡାକ୍ତରଙ୍କ ତାଲିମ ପାଇଁ ସୁବିଧା ଉପଲବ୍ଧ ହେବ ।
HS
(
ମତ୍ସ୍ୟ, ପଶୁ ସମ୍ପଦ ଓ ଦୁଗ୍ଧ ଉତ୍ପାଦନ ମନ୍ତ୍ରଣାଳୟ
ମତ୍ସ୍ୟ କ୍ଷେତ୍ର ପାଇଁ 12 ଟି ଭାଷାରେ ମାର୍ଗଦର୍ଶିକା ଜାରୀ କଲା ଆଇସିଏଆର ପ୍ରତିଷ୍ଠାନ
ସମଗ୍ର ବିଶ୍ୱରେ ମତ୍ସ୍ୟ କ୍ଷେତ୍ରର ଲାଭ ପାଇଁ ଏଫଏଓ ଆଇସିଏଆର ପରାମର୍ଶକୁ ସ୍ୱେଚ୍ଛାକୃତ ନିର୍ଦ୍ଦେଶାବଳୀରେ ଅନ୍ତର୍ଭୁକ୍ତ କରିଛି
କୋଭିଡ -19 ମହାମାରୀ ସାରା ବିଶ୍ୱରେ ବ୍ୟାପିଛି । ମହାମାରୀ ନିରାକରଣ ପାଇଁ ଲାଗୁ ହୋଇଥିବା ଲକଡାଉନ୍ ଦେଶର ମତ୍ସ୍ୟ ପାଳନ ଓ ଜଳ କୃଷି କ୍ଷେତ୍ରକୁ ଅନେକାଂଶରେ ପ୍ରଭାବିତ କରିଛି । ମତ୍ସ୍ୟ ଉତ୍ପାଦନ କାର୍ଯ୍ୟକଳାପ ଏବଂ ମଧୁର ଏବଂ ଲୁଣିଜଳ ପ୍ରଣାଳୀରେ ଜଳକୃଷି ବ୍ୟତୀତ, ବିହନ ଉତ୍ପାଦନ, ବାଇଟ୍ ପ୍ଲାଣ୍ଟ କାର୍ଯ୍ୟ, ଯୋଗାଣ ଏବଂ ବଜାର ଶୃଙ୍ଖଳା ପରି ଅନେକ ସମ୍ବନ୍ଧୀୟ କାର୍ଯ୍ୟକଳାପ ଅତ୍ୟଧିକ ପ୍ରଭାବିତ ହୋଇଛି । ବ୍ୟାପକ ଭାବରେ କହିବାକୁ ଗଲେ, ମତ୍ସ୍ୟଜୀବୀ, ଶ୍ରମିକ, ପ୍ରକ୍ରିୟାକରଣ କାର୍ଯ୍ୟରେ ନିୟୋଜିତ ବ୍ୟକ୍ତି ଏବଂ ସେମାନଙ୍କ ସମ୍ପ୍ରଦାୟ ମହାମାରୀ ବିପଦର ସମ୍ମୁଖୀନ ହେଉଛନ୍ତି । ଏହା ଉପରେ ଆଧାରିତ ସମଗ୍ର ମୂଲ୍ୟ ଶୃଙ୍ଖଳା ଏବଂ ଜୀବିକା ଉପରେ ମଧ୍ୟ ଏହା ପ୍ରଭାବ ପକାଉଛି ।
ଭାରତୀୟ କୃଷି ଅନୁସନ୍ଧାନ ପରିଷଦ , କୃଷି ଅନୁସନ୍ଧାନ ଏବଂ ଶିକ୍ଷା ବିଭାଗ , କୃଷି ଏବଂ କୃଷକ କଲ୍ୟାଣ ମନ୍ତ୍ରଣାଳୟ, ଭାରତ ସରକାର ସେମାନଙ୍କ ଅନୁସନ୍ଧାନ ପ୍ରତିଷ୍ଠାନ ମାଧ୍ୟମରେ ବିଭିନ୍ନ ଉପ-କ୍ଷେତ୍ରକୁ ସଂଯୋଗ କରି କୃଷି କ୍ଷେତ୍ର ସହିତ ଜଡିତ ସମସ୍ତ ହିତାଧିକାରୀଙ୍କ ସୁରକ୍ଷା ନିଶ୍ଚିତ କରିଛନ୍ତି। ସମସ୍ତ ଲୋକଙ୍କୁ ସମ୍ବେଦନଶୀଳ କରିବା ପାଇଁ ଅନେକ ଅଭିନବ ପଦକ୍ଷେପ ନିଆଯାଇଛି।
ମତ୍ସ୍ୟ ଚାଷ କ୍ଷେତ୍ର, ଯେଉଁଥିରେ ମତ୍ସ୍ୟ, ଜଳକୃଷି ଏବଂ ଅନ୍ୟାନ୍ୟ ସହଯୋଗୀ କାର୍ଯ୍ୟକଳାପ ଅନ୍ତର୍ଭୁକ୍ତ, ଶ୍ରମିକମାନଙ୍କୁ ସୁରକ୍ଷା ତଥା ମହାମାରୀ ସଂକ୍ରମଣକୁ ରୋକିବା ପାଇଁ ମତ୍ସ୍ୟ ପ୍ରତିଷ୍ଠାନ ମାଧ୍ୟମରେ ପରାମର୍ଶବଳୀ ଜାରୀ କରିବାରେ ଆଇସିଆର ପ୍ରମୁଖ ଭୂମିକା ଗ୍ରହଣ କରିଛି । ଏହି ପ୍ରୟାସରେ, ICAR- କେନ୍ଦ୍ରୀୟ ମତ୍ସ୍ୟ ପ୍ରଯୁକ୍ତିବିଦ୍ୟା ସଂଗଠନ , କୋଚି ମତ୍ସ୍ୟଜୀବୀ, ମତ୍ସ୍ୟଜୀବୀ ଡଙ୍ଗାର ମାଲିକମାନଙ୍କୁ ପରିଚିତ କରାଇଛନ୍ତି, ମତ୍ସ୍ୟ ବନ୍ଦର, ମାଛ ବଜାର ଏବଂ ସାମୁଦ୍ରିକ ଖାଦ୍ୟ ପ୍ରକ୍ରିୟାକରଣ କାରଖାନାର ଲାଭ ପାଇଁ ପରାମର୍ଶ ପ୍ରସ୍ତୁତ କରାଯାଇଛି। ଏହି ଉପଦେଶଗୁଡ଼ିକ ଇଂରାଜୀ ଏବଂ ହିନ୍ଦୀ ବ୍ୟତୀତ 10ଟି ବିଭିନ୍ନ ଆଞ୍ଚଳିକ ଭାଷାରେ ଜାରି କରାଯାଇଥିଲା । ICAR- କେନ୍ଦ୍ରୀୟ ଆଭ୍ୟନ୍ତରୀଣ ମତ୍ସ୍ୟ ଅନୁସନ୍ଧାନ ପ୍ରତିଷ୍ଠାନ , ବାରାକପୋର, ନଦୀ, ସମୁଦ୍ର, ଜଳଭଣ୍ଡାର ଏବଂ ଆର୍ଦ୍ରଭୂମିରେ ମତ୍ସ୍ୟ ଚାଷ କାର୍ଯ୍ୟ ସହିତ ଜଡିତ ହିତାଧିକାରୀମାନଙ୍କ ପାଇଁ ପରାମର୍ଶ ପ୍ରସ୍ତୁତ କରିଛି । ଏହି ପରାମର୍ଶଗୁଡିକ ପ୍ରିଣ୍ଟ, ଇଲେକ୍ଟ୍ରୋନିକ୍ ଏବଂ ସୋସିଆଲ୍ ମିଡିଆ ମାଧ୍ୟମରେ ଜନସାଧାରଣଙ୍କ ନିକଟରେ ବିସ୍ତୃତ ଭାବେ ପହଞ୍ଚାଯାଇଥିଲା ଏବଂ ରାଜ୍ୟ ମତ୍ସ୍ୟ ବିଭାଗ, ବିକାଶ କାର୍ଯ୍ୟରେ ନିୟୋଜିତ ସଂସ୍ଥା, ବେସରକାରୀ ସଂଗଠନ ଏବଂ ସ୍ବୟଂ ସହାୟକ ଗୋଷ୍ଠୀମଧ୍ୟରେ ପ୍ରସାରିତ କରାଯାଇଥିଲା । ଏହି ପ୍ରୟାସକୁ ସମଗ୍ର ଦେଶରେ ଏହି କ୍ଷେତ୍ର ସହ ଜଡିତ ଲୋକମାନେ ସ୍ୱାଗତ କରିଛନ୍ତି ।
ଖାଦ୍ୟ ଏବଂ କୃଷି ସଂଗଠନ  ରୋମ୍, ICAR-CIFT ଏବଂ ICAR-CIFRI ଦ୍ଵାରା ପ୍ରସ୍ତୁତ ପରାମର୍ଶର ଗୁରୁତ୍ୱକୁ ସ୍ୱୀକାର କରି ଏହାକୁ ସ୍ଵେଚ୍ଛାକୃତ ନିର୍ଦ୍ଦେଶାବଳୀରେ ଅନ୍ତର୍ଭୁକ୍ତ କରିଛି । ସମଗ୍ର ବିଶ୍ୱରେ ମତ୍ସ୍ୟ ଚାଷ କ୍ଷେତ୍ରର ଲାଭ ପାଇଁ ଏସିଆ-ଆଞ୍ଚଳିକ ପଦକ୍ଷେପ ଅଧୀନରେ ସ୍ଥାୟୀ କ୍ଷୁଦ୍ର-ମତ୍ସ୍ୟଚାଷ ପାଇଁ ଏହି ସ୍ୱେଚ୍ଛାକୃତ ନିର୍ଦ୍ଦେଶନାମା ଜାରି କରାଯାଇଛି । । ଏହା ICAR ଏବଂ ଏହାର ଅନୁଷ୍ଠାନଗୁଡିକର ପ୍ରୟାସକୁ ହେଉଛି ଏକ ପ୍ରମୁଖ ତଥା ବଡ଼ ସ୍ୱୀକୃତି। ପରିଷଦର ଏହି ପ୍ରୟାସଗୁଡ଼ିକ ବିଶ୍ୱ ମତ୍ସ୍ୟ ଚାଷ କ୍ଷେତ୍ର ପାଇଁ ଲାଭଦାୟକ ହେବ ବୋଲି ଆଶା କରାଯାଉଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ନବରାତ୍ରୀ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ନବରାତ୍ରୀ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଆପଣମାନଙ୍କୁ ନବରାତ୍ରୀର ଅନନ୍ତ ଶୁଭକାମନା । ଶ୍ରଦ୍ଧା ଓ ଭକ୍ତିର ଏହି ପବିତ୍ର ଅବସର ଦେଶବାସୀଙ୍କ ଜୀବନରେ ସୁଖ, ସମୃଦ୍ଧି ଓ ସୌଭାଗ୍ୟ ନେଇ ଆସୁ । ଜୟ ମାତା ଦୀ!”
SR
(
ଅର୍ଥ ମନ୍ତ୍ରଣାଳୟ
୪୬ ତମ ଜିଏସଟି ପରିଷଦ ବୈଠକର ସୁପାରିଶ
ଟେକ୍ସଟାଇଲ୍ କ୍ଷେତ୍ରରେ ବର୍ତ୍ତମାନର ଜିଏସଟି ହାର ୧ ଜାନୁଆରୀ, ୨୦୨୨ ପରେ ମଧ୍ୟ ଜାରି ରହିବ
କେନ୍ଦ୍ର ଅର୍ଥ ଓ କର୍ପୋରେଟ ବ୍ୟାପାର ମନ୍ତ୍ରୀ ଶ୍ରୀମତୀ ନିର୍ମଳା ସୀତାରମଣଙ୍କ ଅଧ୍ୟକ୍ଷତାରେ ଆଜି ନୂଆଦିଲ୍ଲୀ ଠାରେ ଜିଏସଟି ପରିଷଦର ୪୬ ତମ ବୈଠକ ଅନୁଷ୍ଠିତ ହୋଇଥିଲା ।
୪୫ ତମ ଜିଏସଟି ପରିଷଦ ବୈଠକର ସୁପାରିଶ ଅନୁଯାୟୀ ପୋଷାକରେ ଜିଏସ୍ଟି ହାର ପରିବର୍ତ୍ତନ କରିବାକୁ ହୋଇଥିବା ନିଷ୍ପତ୍ତି ସ୍ଥଗିତ ରଖିବାକୁ ଜିଏସଟି ପରିଷଦ ପରାମର୍ଶ ଦେଇଛି । ଫଳସ୍ୱରୂପ, ଟେକ୍ସଟାଇଲ୍ କ୍ଷେତ୍ରରେ ବର୍ତ୍ତମାନ ଥିବା ଜିଏସଟି ହାର ୧ ଜାନୁୟାରୀ ୨୦୨୨ ପରେ ମଧ୍ୟ ଅପରିବର୍ତ୍ତିତ ରହିବ ।
HS
(Visitor Counter : 141